laion/Wikipedia-Exotic huggingface dataset:
1798

ვიკისაწყობში არის გვერდი თემაზე: 1798 1798 (ათას შვიდას ოთხმოცდათვრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა ორშაბათი და იულიუსის კალენდრის არანაკიანი წელიწადი, რომლის პირველი დღეა პარასკევი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-10 დეკადის მე-8 წელი. მთავარი სტატია: კატეგორია:დაბადებული 1798. 19 იანვარი  : ოგიუსტ კონტი — ფრანგი ფილოსოფოსი. (გ. 1857) 17 თებერვალი  : იოსებ ნავრატილი — ჩეხი ფერმწერი (გ. 1865) 26 აპრილი: ეჟენ დელაკრუა — ფრანგი ფერმწერი და გრაფიკოსი (გ. 1863) 12 ოქტომბერი : პედრუ I — ბრაზილიის იმპერატორი (გ. 1834) მთავარი სტატია: კატეგორია:გარდაცვლილი 1798. 11 იანვარი : ქართლ-კახეთის მეფე ერეკლე II (დ. 1720)
დაწნევა

დაწნევა ჰიდრავლიკაში — წრფივი სიდიდე, რომელიც გამოსახავს სითხის ნაკადის კუთრ (სითხის წონის ერთეულთან შეფარდებულ) ენერგიას მოცემულ წერტილში. საანგარიშო დაწნევას შეარჩევენ დასმული ამოცანის მიხედვით. მაგ: კაშხლებისათვის ზედა ბიეფის მხრიდან მოქმედი დაწნევა იქნება წყლის სიღრმე ამავე ბიეფში. ხვრელებიდან სითხის ან აირის გამოდინების საკითხებთან დაკავშირებულ ამოცანათა გადაწყვეტის დროს მოქმედ დაწნევად მიღებულია ხვრელის განივი კვეთის ფართის სიმძიმის ცენტრის ჩაძირვის სიღრმე (სითხის ატმოსფეროში გამოდინებისას). ჰესებში ერთმანეთისაგან განასხვავებენ ბრუტო დაწნევას (ზედა და ქვედა ბიეფების ნიშნულების სხვაობა) და ნეტო დაწნევას. ნეტო დაწნევა უდრის ბრუტო დაწნევას ჰიდრავლიკური წინაღობებით გამოწვეული დანაკარგების გამოკლებით. ქართული საბჭოთა ენციკლოპედია, ტ. 3, თბ., 1978. — გვ. 413.
ბრუტო

ბრუტო (იტალ. brutto — სიტყვასიტყვით „უხეში“, „არაწმინდა“) — ნეტოს ანტიპოდი. აღნიშნავს ზედმეტისგან გაუთავისუფლებელ ობიექტს, ასევე მთლიანი შემოსავალი ხარჯების (გადასახადები და მისთ.) გამოქვითვის გარეშე. მაგ.: საქონლის საერთო წონა ჭურჭელთან ერთად, ან ხელფასს გადასახადებთან ერთად. ბრუტო-პრემია ქართული საბჭოთა ენციკლოპედია, ტ. 2, თბ., 1977. — გვ. 541.
ნეტო

ნეტო (იტალ. netto — სიტყვასიტყვით „წმინდა“) — ბრუტოს ანტიპოდი. საქონლის წმინდა მასა ტარის გარეშე; პროდუქციის წმინდა მასა. მოგების სიდიდე; ბიუჯეტის მოცულობა დანაკარგების, გადარიცხვებისა და სხვა გამონაკლისებით. ქართული საბჭოთა ენციკლოპედია, ტ. 7, თბ., 1984. — გვ. 397.
ჰიდრავლიკა

ჰიდრავლიკა (ძვ.ბერძნ. ὑδραυλικός — წყლისა, от ὕδωρ — წყალი + αὐλός — „მილი“) — მეცნიერება სითხეების მოძრაობისა და წონასწორობის კანონების, აგრეთვე ამ კანონთა საინჟინრო პრაქტიკაში გამოყენების შესახებ. ჰიდრომექანიკისაგან განსხვავებით, ჰიდრავლიკა აყალიბებს სითხის მოძრაობის პარამეტრების მიახლოებითს დამოკიდებულებებს, რისთვისაც ფართოდ მიმართავს ექსპერიმენტულ გამოკვლევებს ლაბორატორიებსა და ნატურის პირობებში. ჰიდრავლიკა სწავლობს ძირითადად წვეთოვან სითხეებს, მაგრამ მისი კანონები მისაღებია აირებისთვისაც, თუ მათი წნევა და სიმკვრივე თითქმის მუდმივია. ქართული საბჭოთა ენციკლოპედია, ტ. 11, თბ., 1987. — გვ. 643.
თბილისის ფოტოსახელოსნოები

თბილისში პირველი ფოტოსახელოსნო გაიხსნა 1875 წელს ალ. როინაშვილისა და თ. ხლამოვის მიერ. მიუხედავად ამისა საქართველოში პირველი ფოტოსურათი გაცილებით ადრე გადაიღეს, რომელიც შესრულებული იყო ალექსანდრე ივანიცკის მიერ 1858 წელში. მას შემდეგ რაც როინაშვილმა და ხლამოვმა დააარსეს ფოტოსახელოსნო, რომელსაც შემდგომ "რემბრანდტი" დაარქვეს შეემატა და შეემატა მრავალი ოსტატი რომელთაც თავიანთი სახელოსნოები მოფინეს საქართველოს სხვადასხვა ქალაქებში. ფოტოგრაფიის მჩქეფარე ცხოვრებიდან გამომდინარე ზოგიერთი ფოტოსახელოსნოს სავიზიტო ბარათი - კაბინეტური ფოტოები რომლებიც ადამიანის პორტრეტით შემოიფარგლებოდა, ზოგიერთის დიზაინი დროთა განმავლობაში იცვლებოდა და იცვლებოდა ზოგიც უცვლელი სახით რჩებოდა მათი არსებობის მანძილზე. ქვემოთ მოყვანილია იმ ფოტოსახელოსნოთა პასპარტუების ევოლუცია რომლებიც განვითარდა რევოლუციამდელ თბილისში. აივაზოვის სახელოსნო როინაშვილის სახელოსნო ერმაკოვის სახელოსნო გერმანის სახელოსნო ბარკანოვის სახელოსნო კლარის სახელოსნო დუბელირის სახელოსნო ფილიპოვიჩის სახელოსნო შიხმანის სახელოსნო ვესტლის სახელოსნო მამიკონიანცის სახელოსნო თუმანოვის სახელოსნო ფოტოგრაფიის ქართული მუზეუმი დაარქივებული 2012-07-22 საიტზე Wayback Machine.
ამბროლაური

ამბროლაური — ქალაქი საქართველოში, რაჭა-ლეჩხუმის და ქვემო სვანეთის მხარის და ამბროლაურის მუნიციპალიტეტის ადმინისტრაციული ცენტრი. მოსახლეობა 2047 ადამიანი (2014 წ.). ქალაქში არის ღვინის ქარხანა, სასამართლო, სპორტული დარბაზი, საავადმყოფო, თეატრი, მუზეუმი, ნიკორწმინდის ეპარქიის რეზიდენცია. გაშენებულია რიონის და კრიხულის შესართავთან, ზღვის დონიდან 550 მ სიმაღლეზე, ტყიბულიდან 43 კმ., ქუთაისიდან 96 კმ, თბილისიდან 240 კმ. რელიეფი მთაგორიანია, ჰავა ნოტიოა. იცის ზომიერად ცივი ზამთარი და შედარებით მშრალი, ცხელი ზაფხული. საშუალო წლიური ტემპერატურაა 11,2 °C, იანვრისა -0,3 °C, აგვისტოსი 22,1 °C. ნალექები 1075 მმ წელიწადში. წერილობით წყაროებში ამბროლაური XVII საუკუნიდან იხსენიება. იგი იმერეთის მეფეთა ერთ-ერთი რეზიდენცია იყო. აქ იდგა სამეფო სასახლე, რომლის კომპლექსიდან ეკლესიის და კოშკის ნანგრევებია შემორჩენილი. 1930 წლიდან წარმოადგენდა ამბროლაურის რაიონის ადმინისტრაციულ ცენტრს. 1937 წლამდე ეწოდებოდა ენუქიძე. ქალაქად გამოცხადდა 1966 წელს. საბჭოთა პერიოდში ამბროლაურის საქალაქო საბჭო მოიცავდა ასევე სოფლებს ახალსოფელი, გორი, ზემო კრიხი, იწა, ქვემო კრიხი, შუა კრიხი და ძირაგეული. 2014-2017 წლებში გამოყოფილი იყო ამბროლაურის მუნიციპალიტეტიდან, როგორც ცალკე ადმინისტრაციული ერთეული. მოქმედებდა საშენი მასალის და ხის საწარმოები, სამკერვალო, საკონდიტრო, ღვინისა და საკონსერვო ქარხნები, კინოთეატრი. სრულდებოდა საჰაერო რეისები თბილისი-ამბროლაური. 2014 წლის აღწერის მონაცემებით ქალაქში ცხოვრობს 2047 ადამიანი. ქართული საბჭოთა ენციკლოპედია, ტ. 1, თბ., 1975. — გვ. 352. მუნიციპალიტეტის ოფიციალური საიტი ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ Ethnic composition of Georgia 2014 ↑ საქართველოს სატელეფონო კოდები — „სილქნეტი“ ↑ საქართველოს საფოსტო ინდექსები — „საქართველოს ფოსტა“ ↑ georgia-religion2014 ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 16. ↑ 1944 წლის 4 სექტემბერის საქართველოს სსრ უმაღლესი პრეზიდიუმის ბრძანება ქალაქად გარდაქმნის შესახებ ↑ Cities and towns of Georgia pop-stat.mashke.org ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ჩინური ვიკიპედია

ჩინური ვიკიპედია (ჩინ. 中文维基百科) — ვიკიპედიის განყოფილება ჩინურ ენაზე. თავისუფალი ღია ინტერნეტ ენციკლოპედია. გაეშვა 2002 წლის ოქტომბერში. ჩინური ვიკიპედია დანარჩენ 12 ვიკიპედიებთან ერთად შეიქმნა 2001 წლის მაისში. პირველ ეტაპზე ჩინური ვიკიპედია აქტიურად ვითარდებოდა, თუმცა არ ჰქონდა ჩინური სიმბოლოების მხარდაჭერა და მოკლებული იყო ენციკლოპედიურ შინაარსს. 2002 წლის ოქტომბერში შეიქმნა ჩინურ ენაზე არსებული პირველი გვერდი — მთავარი გვერდი. 2002 წლის 27 ოქტომბერს პროგრამული უზრუნველყოფის განახლების შედეგად შესაძლებელი გახდა ჩინური ენით შეყვანა. შეიქმნა დომენი მისამართზე: zh.wikipedia.org. თავდაპირველად არსებობდა 2 ჩინური ვიკიპედია. 2002-2003 წლებში ვიკიპედიის ჩინურმა საზოგადოებამ მიიღო გადაწყვეტილება ჩინური ვიკიპედიის 2 თავდაპირველი ვერსიის გაერთიანების შესახებ. პირველ ეტაპზე სტატიების უმეტესობა ითარგმნებოდა ვიკიპედიის ინგლისურენოვანი ვერსიიდან. ამჟამად ჩინური ვიკიპედია შეიცავს დაახლოებით 785 ათას სტატიას. ჰყავს 83 ადმინისტრატორი, რომელთაგან 21 კონტინენტური ჩინეთიდანაა, 15 ტაივანიდან, ხოლო 16 ჰონგ-კონგიდან. ჩინური ვიკიპედია (ჩინური) ჩინური ვიკიპედია – მობილური ვერსია (ჩინური) ჩინური ვიკიმედიის კონფერენცია, 2006 ვიკიპედია შეიცავს განყოფილებას ჩინურ ენაზე 中文维基百科
სერო-ტრეს-კანდუ

სერო-ტრეს-კანდუ, სერო-პერო (ესპ. Cerro Tres Kandú) — მთა პარაგვაიში. წარმოადგენს პარაგვაის უმაღლეს წერტილს. სიმაღლე ზღვის დონიდან 842 მ. მდებარეობს გუაირის დეპარტამენტში, ხენერალ-ეუხენიო-გარაის მუნიციპალიტეტში, იბიტურუსუს სერზე. სერო-ტრეს-კანდუ განსაკუთრებით მნიშვნელოვანია პარაგვაის შეიარაღებული ძალებისათვის, რადგან მას სტრატეგიული მდებარეობა გააჩნია. აქვეა განთავსებული პარაგვაის რადიო-კომინიკაციებისა და ელექტროკომპანიის ანძები. Map of Cerro Pero დაარქივებული 2009-04-13 საიტზე Wayback Machine. , MSN Encarta. (ინგლისური) ფოტოები დაარქივებული 2016-10-12 საიტზე Wayback Machine. http://guaira-online.bplaced.net/atractivos_turisticos.html
ფილადელფია (პარაგვაი)

ფილადელფია (ესპ. Filadelfia) — ქალაქი დასავლეთ პარაგვაიში, გრან-ჩაკოს რეგიონში, ბოკერონის დეპარტამენტის დედაქალაქი, რუსული მენონიტების ფერნეიმის კოლონიის ცენტრი. ქვეყნის დედაქალაქ ასუნსიონიდან დაშორებულია დაახლოებით 5 საათის სავალი სამანქანო გზით. ფილადელფია 1930 წელს რუსმა მენონიტებმა დააარსეს, რომლებიც საბჭოთა კავშირიდან გამოიქცნენ. მეორე მსოფლიო ომის დროს ქალაქი გაყოფილი აღმოჩნდა — გერმანელ კოლონისტთა ზოგიერთი შთამომავლები მხარს ნაცისტებს უჭერდნენ. დღეისათვის, ქალაქში ფუნქციონირებს მუზეუმი, ბიბლიოთეკა, რადიოსადგური და საავადმყოფო. 2008 წლის მონაცემებით, მოსახლეობა 9 713 ადამიანს შეადგენს. პარაგვაის ქალაქების სია Filadelfia (Fernheim Colony, Boquerón Department, Paraguay) at Global Anabaptist Mennonite Encyclopedia Online The 'Green Hell' Becomes Home: Mennonites in Paraguay as Described in the Writings of Peter P. Klassen A review essay by Gerhard Reimer, Mennonite Quarterly Review 76, no. 4 (October 2002): 460-480. ↑ https://codigopostal.paraguay.gov.py/
ფუერტე-ოლიმპო

ფუერტე-ოლიმპო (ესპ. Fuerte Olimpo) — ქალაქი პარაგვაიში, ალტო-პარაგვაის დეპარტამენტის დედაქალაქი. მდებარეობს ასუნსიონიდან 838 კმ-ის დაშორებით, მდინარე პარაგვაის ნაპირებზე. თავდაპირველად მას ფუერტე-ბორდონს ეძახდნენ. ქალაქს გარს 4 კმ სიგრძის კედელი არტყია. ქალაქი 1792 წელს ფუერტე-ბორდონის სახელწოდებით დაარსდა, ამჟამინდელი სახელი კი პრეზიდენტ ხოსე გასპარ როდრიგეს დე ფრანსიას მმართველობისას ეწოდა სავარაუდოდ ახლო მდებარე იმ ბორცვისგან, რომელიც საბერძნეთში მდებარე ოლიმპოს მთას წააგავს. კლიმატი ტროპიკულია, ზაფხულის ტემპერატურა 45 °C (113 °F)-ის ფარგლებშია, მინიმალური კი ზამთარში, 9 °C (48 °F) ფიქსირდება. საშუალო წლიური ტემპერატურაა 25 °C (77 °F). რეგიონისათვის დამახასიეთებელია ძლიერი წვიმები. 2008 წლის აღწერის მონაცემებით, ქალაქის მოსახლეობა 6 500 ადამიანს შეადგენს. პარაგვაის ქალაქების სია Secretaria Nacional de Turismo Coordenadas Geográficas e Imágenes Satelitales: Fuerte Olimpo site, showing photos of a farm close to Fte Olimpo
კენტერბერული სცენა

კენტერბერული სცენა (ინგლ. Canterbury scene) — ტერმინი, რომელიც გულისხმობს პროგრესული როკის, ავანგარდისა და ჯაზის ჟანრის მუსიკოსებს, რომელთა უმეტესობა კენტერბერიში ან მის ირგვლივ ცხოვრობდნენ და მოღვაწეობდნენ 1960-იან და 1970-იან წლებში. ბრიტანული ავანგარდისა თუ ფიუჟენის ბევრი წარმომადგენელი კარიერას კენტერბერულ ჯგუფებში იწყებდა. ასეთებს შორის იყვნენ ჰიუ ჰოპერი, დეივ სტიუარტი, სტივ ჰილიჯი, რობერტ უაიეტი, კევინ ეიერსი, დევიდ ელენი, მაიკ რეტლიჯი, ფრედ ფრითი და პიტერ ბლეგვედი. Calyx დაარქივებული 2011-09-07 საიტზე Wayback Machine. The Polite Force დაარქივებული 2011-09-03 საიტზე Wayback Machine. პროგრესული როკ ფორუმი დაარქივებული 2019-12-06 საიტზე Wayback Machine. კენტერბერული სცენა ↑ http://www.allmusic.com/explore/style/d10981
დაბსტეპი

დაბსტეპი (ინგლ. Dubstep) — ელექტრონული მუსიკის მიმდინარეობა. ჩამოყალიბდა ლონდონში (ინგლისი). პირობითად იყოფა ორი სახის, მძიმე და მსუბუქ დაბსტეპად. მძიმე შეიძლება ეწოდოს ისეთ ჟღერადობას, რომელშიც გამოკვეთილია ხმამაღალი ბას-სექცია და დასარტყამი საკრავები, ხოლო მსუბუქი - ნელი ტემპის მქონე მუსიკა, რომელიც ტრანსის მსგავსია. ვიკისაწყობში არის გვერდი თემაზე: დაბსტეპი GetDarker - ონლაინ ჟურნალი დაბსტეპის ათი წელი დაარქივებული 2012-04-19 საიტზე Wayback Machine. ეს თვე გრაიმის/დაბსტეპის ჟანრში
ჭეო

ჭეო — ყვავილის მტვერი, რომელსაც ფუტკარი აგროვებს და ფიჭის უჯრედებში ჩატკეპნის, ასხამს თაფლს და აკონსერვებს. ჭეო ფუტკრის ძვირფასი ცილოვან-ნახშირწყლოვანი საკვებია. განსაკუთრებით დიდი რაოდენობით არის საჭირო ადრე გაზაფხულზე, ფუტკრის ოჯახის გამრავლებისას. ფუტკრები მას საკვებ დანამატად ხმარობენ. გამოიყენება მედიცინაშიც. ყვავილის მტვრისგან განსხვავებით ჭეოს ძალიან ადვილად ითვისებს ორგანიზმი. მდიდარია ვიტამინებით. ხიდეშელი ა., ქართული საბჭოთა ენციკლოპედია, ტ. 11, თბ., 1987. — გვ. 390. ↑ ჭეო — საუკეთესო წამალი[მკვდარი ბმული].
სერბეთის საპრეზიდენტო არჩევნები (2012)

2012 წლის სერბეთის საპრეზიდენტო არჩევნები - რიგითი საპრეზიდენტო არჩევნები სერბეთში, რომლის პირველი ტური შედგა 6 მაისს. არჩვენებში 12 კანდიდატი მონაწილეობდა. არჩვენების პირველმა ტურმა გამოავლინა ორი ლიდერი: დემოკრატიული პარტიის კანდიდატი ბორის ტადიჩი (ხმათა 25.31%) და პროგრესული პატიის კანდიდატი ტომისლავ ნიკოლიჩი (ხმათა 25.05%). მეორე ტურში, რომელიც 20 მაისს გაიმართა, გაიმარჯვა ტომისლავ ნიკოლიჩმა ხმათა 49,4%-ით. ↑ მეორე ტურში ერთმანეთს ტადიჩი და ნიკოლიჩი დაუპირისპირდებიან ჟურნალი ტაბულა 7-05-2012, 11:18 ↑ სერბეთის საპრეზიდენტო არჩევნებში ტომისლავ ნიკოლიჩი იმარჯვებს რადიო თავისუფლება 20.05.2012 ვიკისაწყობში არის გვერდი თემაზე: სერბეთის საპრეზიდენტო არჩევნები (2012)
ტომისლავ ნიკოლიჩი

ტომისლავ ნიკოლიჩი (სერბ. Томислав Николић; 15 თებერვალი, 1952, კრაგუევაცი) — სერბი პოლიტიკოსი. სერბეთის პრეზიდენტი 2012-2017 წწ. 2012 წლის მაისის სერბეთის საპრეზიდენტო არჩევნების მეორე ტურის შედეგად გახდა სერბეთის პრეზიდენტი. ნიკოლიჩი აფხაზეთისა და სამხრეთ ოსეთის დამოუკიდებლობის მომხრეა. შეგიძლიათ იხილოთ მედიაფაილები თემაზე „ტომისლავ ნიკოლიჩი“ ვიკისაწყობში. ნიკოლიჩის ბიოგრაფია ↑ სერბეთის საპრეზიდენტო არჩევნებში ტომისლავ ნიკოლიჩი იმარჯვებს რადიო თავისუფლება 20.05.2012 ↑ ნი­კო­ლი­ჩი: აფ­ხა­ზე­თი და სამ­ხრეთ ოსე­თი და­მო­უ­კი­დებ­ლო­ბას იმ­სა­ხუ­რე­ბენ ჟურნალი „ტაბულა" 26-05-2012, 20:43
ოქონის მონასტერი

ოქონის მონასტერი — ისტორიული მონასტერი გურიაში, სოფელ აცანაში, ოქონის მთაზე. გადმოცემის თანახმად ოქონა დასავლეთ საქართველოს პატრიარქ მალაქია გურიელის დროს აიგო. ის მოხსენიებული იყო მონასტრის კედლებზე. თუმცა არქეოლოგიური კვალი მონასტერში IX საუკუნიდან ჩანს. კედლებზე აგრეთვე ნაპოვნია ჭანუყვაძეების, ბერიძეების და ორატაძეების (ურატაძე) საგვარეულო წარწერები. ცნობილია ისიც, რომ გურიელის შემდგომ მონასტრის მართვა კობალაძეებმა გააგრძელეს. ოქონის მამათა მონასტერი მოიცავდა მაცხოვრის სახელზე აგებულ ეკლესიასა და გალავანს. გალავანში სათოფურები იყო დატანებული. ეკლესიამდე გალავნიდან გრძელი ქვის კიბე მიდიოდა. ძველი ეკლესიის სიგრძე 6,4, სიგანე კი 3,5 მეტრი იყო. აგებული იყო ნაცრისფერი თლილი კვადრებით. საკურთხევლის მარჯვენა ნიშში იყო წარწერა, რომელიც გვამცნობდა, რომ ტაძრის ძვირფასი ნივთები ქრისტეფორე კობალაძემ მოაჭედინა. ტაძარი შიგნით მოხატული იყო, ორი ფრესკიდან ერთი სწორედ ქრისტეფორე კობალაძისა. როგორც ჩანს, მონასტერი სწორედ სივიწროვის გამო მიუტოვებიათ. 1873 წელს ის უკვე მიტოვებული იყო. ეს იყო ბაზილიკა (პროფესიონალების ვარაუდით XVII საუკუნისა), ხოლო 1897 წელს ადგილობრივი მღვდლის, სილიბისტრო ჩხაიძის თაოსნობით წირვა-ლოცვაც აღადგინეს და ძველი შენობა საფუძვლიანად გადააკეთეს, გააგუმბათიანეს, მაგრამ ზოგი ნახატი და წარწერა გაანადგურეს. მაშინ აცანის მამასახლისი იყო ხოსო ჩხაიძე. ამაზე დიდი საზოგადოებრივი უკმაყოფილება გამოიხატა მაშინდელ პრესაში (მაგ., გაზეთი “კვალი„ 30-ე ნომერი). ამავდროულად ხელახლა ააშენეს დასავლეთის მხარე და შეაკეთეს სხვა კედლები, ხოლო საკურთხევლის მხატვრობა ხელუხლებელი დატოვეს. მსგავსი „რემონტი“ იმავე ხანებში ჩაუტარეს აკეთის დიდ ტაძარს ისე, რომ არანაირი კვალი ქართული კულტურისა შიგ არ დატოვეს. მაშინდელი მოძღვარი დიომიდე ჩხაიძე გაზეთ „კვალში“ გულმოკლული წერდა ამის შესახებ. სულ 35 წელი იარსება 1897 წელს გარემონტებულმა ოქონას ეკლესიამ და იგი 1932 წელს ააფეთქა საბჭოთა ხელისუფლებამ. აფეთქების შემდეგ ძეგლი უკვე იმდენად იყო დაზიანებული, რომ მხოლოდ ფუნდამენტის დონეზე იკითხებოდა. 2005 წელს დაიწყო ადგილობრივი ძალებით მისი გაწმენდა-გათხრები, აღმოჩნდა ღვთისმშობლის ფრესკა (ახლა ტაძარშია), სახედრის თავის ქანდაკების ფრაგმენტი (ამჟამად ჭიშკრის ბოძზეა), მაგრამ მაშინ საქმე შეჩერდა. 2010 წელს დაიწყო ძველ ნაეკლესიარზე ახალი, ჯვარ-გუმბათოვანი ტაძრის მშენებლობა. ძველი გალავნის მხოლოდ ერთი სვეტია შემორჩენილი. 2016 წლის ზაფხულში აცანელებმა ოფიშტიის ხიდიდან გამოასვენეს ოთხკუთხედი, გათლილი ქვა, რომელზეც ამოკვეთილია: ჯვარი, ორი კედარი-სიცოცხლის ხე, მზის სხივები და სავარაუდოდ მაშინდელი ქტიტორის (ალბათ გურიელ-ცაიშელის) გერბი. საერთო ხედი მშენებლობის დროს ძველი გალავანი ჩუქურთმიანი ქვა საჯილდაო ქვა ქართველიშვილი თ., „გურიის საეპისკოპოსოები", თბილისი: „არტანუჯი", 2006. — გვ. 80, ISBN 99940-11-89-8. ბაქრაძე დ., „არქეოლოგიური მოგზაურობა გურიასა და აჭარაში“, ბათუმი: „საბჭოთა აჭარა“, 1987. — გვ. 207-209. ვიკისაწყობში არის გვერდი თემაზე: ოქონის მონასტერი  კულტურული მემკვიდრეობის პორტალი, № 9050
აკეთის წმინდა გიორგის ეკლესია

აკეთის წმინდა გიორგის სახელობის ეკლესია — ეკლესია ლანჩხუთის მუნიციპალიტეტის სოფელ ზემო აკეთში. წმინდა გიორგის სახელზე 1899 წ. აშენებული ეკლესიის ნანგრევები დგას სოფლის სასაფლაოსთან. დარბაზული ეკლესია ნაგებია კარგად დამუშავებული ქვებით. ამჟამად ჭერი ჩამონგრეულია, ასევე მთლიანად ჩამოქცეულა სამნაწილიანი აბსიდიც. შემორჩენილია მხოლოდ გარე კედლები თავისი შესასვლელებითა და სარკმელებით. სამხრეთის კედელზე, შესასვლელის თავზე შემორჩენილია ჩუქურთმა. აკეთის მაცხოვარი შეგიძლიათ იხილოთ მედიაფაილები თემაზე „აკეთის წმინდა გიორგის ეკლესია“ ვიკისაწყობში.  კულტურული მემკვიდრეობის პორტალი, № 8999
უმაღლესი ლიგა 2012—2013

უმაღლესი ლიგა 2012-2013 — საქართველოს უმაღლესი ლიგის ოცდამეოთხე გათამაშება. გამარჯვებული გახდა თბილისის „დინამო“, მეორე ადგილზე გავიდა გორი „დილა“, მესამეზე – ქუთაისის „ტორპედო“. ჩემპიონატი ორ ეტაპად გაიმართა. პირველ ეტაპზე 12 გუნდმა ორ წრედ, 22 შეხვედრა ჩაატარა, ხოლო შემდეგ გუნდები ორ ექვსეულად დაიყვნენ და 10 ტური ითამაშეს. წყარო: soccerway.com. წესები კლასიფიკაციისათვის: 1.) ქულათა რაოდენობა; 2.) ურთიერთშეხვედრები; 3.) ბურთების სხვაობა; 4.) გატანილი ბურთები. ა = ადგილი; თ = ჩატარებული შეხვედრა; მ = მოგებული მატჩი; ფ = ფრე; წ = წაგებული მატჩი; გტ = გატანილ გოლთა რაოდენობა; გშ = გაშვებულ გოლთა რაოდენობა; სხ = გოლთა სხვაობა; ქ = ქულა; (ჩ) = ჩემპიონი; (დ) = დაქვეითებული; (კ) = კვალიფიცირებული; (კვ) = კვალიფიცირებული ტურნირის შესაბამის ფაზაში; (პლ) = პლეი-ოფის გამარჯვებული; (და) = დაწინაურებული შემდეგ რაუნდში. წყარო: soccerway.com. 1მასპინძელი გუნდები ნაჩვენებია მარცხენა სვეტში ფერები: ცისფერი = მასპინძელი გუნდის გამარჯვება; თეთრი = ფრე; წითელი = სტუმარი გუნდის გამარჯვება. წყარო: http://pt.soccerway.com/national/georgia/umaglesi-liga/20122013/championship-round/ წესები კლასიფიკაციისათვის: 1st points; 2nd head-to-head points; 3rd head-to-head goal difference; 4th head-to-head goals scored; 5th goal difference; 6th goals scored. ა = ადგილი; თ = ჩატარებული შეხვედრა; მ = მოგებული მატჩი; ფ = ფრე; წ = წაგებული მატჩი; გტ = გატანილ გოლთა რაოდენობა; გშ = გაშვებულ გოლთა რაოდენობა; სხ = გოლთა სხვაობა; ქ = ქულა; (ჩ) = ჩემპიონი; (დ) = დაქვეითებული; (კ) = კვალიფიცირებული; (კვ) = კვალიფიცირებული ტურნირის შესაბამის ფაზაში; (პლ) = პლეი-ოფის გამარჯვებული; (და) = დაწინაურებული შემდეგ რაუნდში. Head-to-Head: used when two or more teams need the head-to-head rules to break a tie. წყარო: Soccerway 1მასპინძელი გუნდები ნაჩვენებია მარცხენა სვეტში ფერები: ცისფერი = მასპინძელი გუნდის გამარჯვება; თეთრი = ფრე; წითელი = სტუმარი გუნდის გამარჯვება. წყარო: Soccerway. წესები კლასიფიკაციისათვის: 1.) ქულათა რაოდენობა; 2.) ურთიერთშეხვედრები; 3.) ბურთების სხვაობა; 4.) გატანილი ბურთები. ა = ადგილი; თ = ჩატარებული შეხვედრა; მ = მოგებული მატჩი; ფ = ფრე; წ = წაგებული მატჩი; გტ = გატანილ გოლთა რაოდენობა; გშ = გაშვებულ გოლთა რაოდენობა; სხ = გოლთა სხვაობა; ქ = ქულა; (ჩ) = ჩემპიონი; (დ) = დაქვეითებული; (კ) = კვალიფიცირებული; (კვ) = კვალიფიცირებული ტურნირის შესაბამის ფაზაში; (პლ) = პლეი-ოფის გამარჯვებული; (და) = დაწინაურებული შემდეგ რაუნდში. წყარო: Soccerway 1მასპინძელი გუნდები ნაჩვენებია მარცხენა სვეტში ფერები: ცისფერი = მასპინძელი გუნდის გამარჯვება; თეთრი = ფრე; წითელი = სტუმარი გუნდის გამარჯვება. საქართველოს საფეხბურთო თასი 2012-2013 პირველი ლიგა 2012-2013
Game over

Game over ("თამაში დამთავრებულია") — კომპიუტერული თამაშის წაგების ან დამთავრების სტანდარტული ტერმინი. ფრაზა "Game over"-ის გამოყენება პირველად დაიწყო სათამაშო ავტომატებზე, რომელიც მოთამაშეს წაგებაზე ამცნობდა. ავტომატის კორპუსზე იყო წარწერა "Game over" რომელიც წაგების შემთხვევაში ინთებოდა, ზოგჯერ კი ის არასათამაშო რეჯიმში ყოფნისაშიც ინთებოდა, რაც ნიშანს იძლეოდა რომ ის არაა დაკავებული. შემდეგ ამ ფრაზის გამოყენება დაიწყო არკადებშიც და ადრეულ სათამაშო კონსოლებში, ამ შემთხვევაში წარწერა გამოდიოდა ეკრანზე, და ნებისმიერ ხელმისაწვდომ გრაფიკულ გაფორმებაზე. ახლა "Game over" გამოიყენება გაცილებით იშვიათად, რათგან გაჩნდა ამის სხვაგვარი გამოხატვის შესაძლებლობა. Game over-ის მაგალითი - Alien 3 ↑ სათამაშო ავტომატის პატენტი. http://www.google.com/patents?vid=USPAT2643884&id=fUZFAAAAEBAJ&pg=PA9&vq=game+over#v=onepage&q=game%20over&f=false[მკვდარი ბმული]
გავარნის ჩანჩქერი

გავარნის ჩანჩქერი (ფრანგ. Cascade de Gavarnie) — მაღალი და მრავალსაფეხურებიანი ჩანჩქერი საფრანგეთში, ცენტრალურ პირენეებში. სიმაღლე 422 მ. მსოფლიოს ერთ-ერთი უმაღლესი წყალვარდნილი. ეშვება გავარნის ცირკის შვეული კედლიდან, რომელიც მდინარე გავ-დე-პოს ერთვის. უკანასკნელი იკვებება მდნარი თოვლისა და ესპანეთში მდებარე ერთ-ერთი პატარა მყინვარის წყლებით. საშუალო წლიური ჩამონადენი უდრის 3 მ³/წმ-ს. ზაფხულში თოვლის ინტენსიური დნობის შემთხვევაში რაოდენობა მატულობს 200 მ³/წმ-მდე. ზამთარში ზოგჯერ იყინება და ნაკადიც შეფერხებას განიცდის. ჩანჩქერს აქვს 2-3 მკვეთრად გამოყოფილი საფეხური. ყველაზე მაღალი საფეხურის სიმაღლეა 281 მ. მსოფლიოს ყველაზე მაღალი ჩანჩქერების სია შეგიძლიათ იხილოთ მედიაფაილები თემაზე „გავარნის ჩანჩქერი“ ვიკისაწყობში. გავარნის შესახებ (ინგლისური) გავარნის შესახებ (ინგლისური) ↑ Grande Cascade de Gavarnie (Gavarnie Falls). Wondermondo.
კუნძული

კუნძული — ხმელეთის მონაკვეთი, რომელიც ყოველი მხრიდან გარემოცულია ოკეანის, ზღვის, ტბის ან მდინარის წყლით. კონტინენტთან შედარებით მცირე ზომისაა. გვხვდება როგორც ცალკეული კუნძულები, ისე კუნძულთა ჯგუფები — არქიპელაგები. ოკეანეებსა და ზღვებში განარჩევენ კონტინენტურ, გარდამავალი ზონისა და ოკეანურ კუნძულებს. კონტინენტური კუნძულებია მაგალითად, გრენლანდია, კალიმანტანი, მადაგასკარი, რომლებიც კონტინენტის წყალქვეშა კიდის ფარგლებში ოკეანის ზედაპირზე ამოდიან და მკვიდრი ქანებით არიან ნაგები. ზოგი პატარა კუნძული ზვირთცემის აკუმულაციური მოქმედების შედეგადაც წარმოიქმნება. გარდამავალი ზონის კუნძულები ძირითადად ვულკანური წარმოშობისაა, ზოგან მარჯნის კუნძულებია. ოკეანური კუნძულები გავრცელებულია ოკეანის ფსკერის ფარგლებში და შუაოკეანურ ქედებზე. მდინარესა და ტბაში განასხვავებენ ნარიყითა და ეროზიის შედეგად წარმოქმნილ კუნძულებს. კუნძულების სია ფართობის მიხედვით ქართული საბჭოთა ენციკლოპედია, ტ. 6, თბ., 1983. — გვ. 76.
ბარი გიბი

ბარი ალან კრომპტონ გიბი (დ. 1946 წლის 1 სექტემბერს) — ბრიტანეთის იმპერიის ორდენოსანი მომღერალი, სიმღერების ავტორი, პროდიუსერი და ყველაზე უფროსი ძმები გიბებიდან. დაიბადა მენის კუნძულზე, ინგლისელების ოჯახში. ძმებთან, რობინ და მორის გიბებთან ერთად მან დააარსა ჯგუფი ბი ჯიზი, რომელიც იქცა ყველა დროის ერთ-ერთ წარმატებულ მუსიკალურ კოლექტივად. მათი უმცროსი ძმა, ენდი, ასევე იყო მომღერალი. ტრიომ მოღვაწეობა ავსტრალიაში დაიწყო, მაგრამ წარმატების შემდეგ ინგლისში გადაინაცვლა. ფალცეტოთი ცნობილი ბარი გიბი, ისევე როგორც ჯონ ლენონი და პოლ მაკ-კარტნი, რეკორდსმენია ბილბორდის ცხელ ასეულში ერთმანეთის თანმიმდევრობით მოხვედრილი სინგლების რაოდენობით. გინესის მსოფლიო რეკორდების წიგნში მას უკავია მეორე ადგილი სიმღერების ყველაზე წარმატებული ავტორების სიაში, პოლ მაკ-კარტნის შემდგომ. სტუდიური ალბომები ბარი გიბის ოფიციალური საიტი ბი ჯიზის ოფიციალური საიტი დაარქივებული 2011-07-07 საიტზე Wayback Machine. ბარი გიბი კინოფილმების ინტერნეტ-მონაცემთა ბაზაში ↑ Smith, Steve. First Abba song in 18 years and Hollywood honors McCartney. SGVTribune.com. დაარქივებულია ორიგინალიდან — 25 მაისი 2012. ციტირების თარიღი: 16 April 2012. ↑ Barry Gibb Chart History. Official Charts Company. ციტირების თარიღი: 22 February 2015. ↑ Barry Gibb Chart history. Billboard. დაარქივებულია ორიგინალიდან — 22 თებერვალი 2015. ციტირების თარიღი: 17 February 2015.